גמר ליגת האלופות 2017

גמר ליגת האלופות 2017 התקיים באצטדיון המילניום, שבקארדיף בירת ויילס, ב-3 ביוני 2017. במשחק ניצחה ריאל מדריד אלופת ספרד את יובנטוס אלופת איטליה בתוצאה 1-4 וזכתה בליגת האלופות לעונת 2016/2017.

היה זה משחק גמר ליגת האלופות ה-15 בהיסטוריה בו שיחקה ריאל מדריד, הזכייה ה-12 בתולדותיה והשנייה ברציפות. עבור יובנטוס היה זה ההפסד השביעי בגמר והחמישי ברציפות.

יובנטוס ספגה בו 4 שערים, לאחר שבכל 12 המשחקים שקדמו לו העונה בליגת האלופות ספגה רק 3 שערים.

הדרך לגמר
יובנטוס
יובנטוס הוגרלה לבית ח', יחד עם סביליה, אולימפיק ליון ודינמו זאגרב. יובנטוס ניצחה ארבעה ממשחקיה וסיימה שניים בתיקו נגד סביליה וליון, תוך ספיגת שני שערים בלבד בשלב הבתים.
בית ח'קבוצהמשחקיםניצחונותתיקוהפסדיםשערי זכותשערי חובההפרש שעריםנקודות יובנטוס6420112914 סביליה632173411אולימפיק ליון62225328דינמו זאגרב600601515-0
שמאל|ממוזער|270px|כריסטיאנו רונאלדו (12) וגונזאלו היגוואין (5) מלכי השערים של הטורניר של שתי הקבוצות
בשמינית הגמר הוגרלה נגד פורטו, בפורטוגל ניצחה 2–0 ובבית 1–0. ברבע הגמר פגשה את אלופת ספרד ברצלונה, במפגש הראשון ניצחה 3–0, והשני נגמר בתיקו 0–0 בקאמפ נואו. בחצי הגמר פגשה את מונקו, בצרפת ניצחה 2–0 מצמד של היגוואין ובגומלין ניצחה 2–1 והעפילה לגמר ה-9 בתולדותיה, ולראשונה מאז 2015.

ריאל מדריד
בהגרלת הבתים שובצה ריאל בבית ו', יחד עם בורוסיה דורטמונד, ספורטינג ליסבון ולגיה ורשה. במשחק הראשון ניצחה 2–1 בדקה ה-94 את ספורטינג ליסבון. בגרמניה סיימה בתיקו 2–2 נגד בורוסיה דורטמונד, את לגיה ורשה הביסה 5–1 בבית, אך סיימה את המפגש השני בפולין בתיקו 3–3, בפורטוגל ניצחה 2–1 את ספורטינג ליסבון ואת המשחק האחרון נגד בורוסיה דורטמונד סיימה בסנטיאגו ברנבאו בתיקו 2–2. זו הפעם הראשונה מאז 2013 שריאל מסיימת במקום השני בבית, וגם אז הייתה סגנית לדורטמונד.
בית ו'קבוצהמשחקיםניצחונותתיקוהפסדיםשערי זכותשערי חובההפרש שעריםנקודות בורוסיה דורטמונד64202191214 ריאל מדריד63301610612לגיה ורשה611492415-4ספורטינג ליסבון6105583-3

בשמינית הגמר פגשה את נאפולי האיטלקית, במשחק הראשון ניצחה 3-1 במדריד ובאותה תוצאה בגומלין. ברבע הגמר הוגרלה נגד באיירן מינכן, באליאנץ ארנה ניצחה 2–1 מצמד של רונאלדו. בסנטיאגו ברנבאו, לאחר שבתום המועד החוקי התוצאה הייתה 1–2 לבאיירן, ניצחה ריאל בהארכה את באיירן 4–2 משלושער של רונאלדו שכבש 5 שערים בשני המפגשים, ובכך הפך לשחקן הראשון שכובש 100 שערים במפעל. בחצי הגמר פגשה את יריבתה העירונית לשחזור הגמר הקודם, אתלטיקו מדריד, בבית ניצחה 3–0 משלושער נוסף של רונאלדו ובדרבי האחרון באצטדיון ויסנטה קלדרון הפסידה 1–2, אך עלתה לגמר לאחר 4–2 בסיכום שני המשחקים בפעם השנייה ברציפות.

סיכום המשחק

בדקות המשחק הראשונות הגיעו שחקני יובנטוס למספר הזדמנויות לכיבוש, כשהיגוואין בועט מספר פעמים למסגרת, והקשר הבוסני פיאניץ' מפתיע בדקה השישית בבעיטת יעף שהשוער נבאס הצליח להדוף בהצלה מדהימה עם קצות אצבעותיו.

בניגוד גמור למהלך המשחק, באיום הראשון של ריאל לשער, בדקה ה-20, כבש כריסטיאנו רונאלדו שער לאחר דאבל פס עם המגן דני קרבחאל. הכדור שנבעט הוסט ממסלולו על ידי אחד משחקני ההגנה של יובנטוס, כך שלבופון לא היה סיכוי להדוף אותו.

לאחר מספר דקות של משחק לא מסודר, מסר גונסאלו היגוואין בדקה ה-27 כדור מדוד לחלוץ הקרואטי מריו מנדז'וקיץ' שעצר את הכדור על החזה ושלח אותו לרשת בבעיטת מספרת, בשער שנחשב לאחד היפים בתולדות גמרי ליגת האלופות.

עד סוף המחצית לא נרשמו אירועים מיוחדים והמשחק היה שקול לשני הצדדים.

פתיחת המחצית השנייה התאפיינה בשליטה מוחלטת של הקישור הדומיננטי של ריאל במשחק, אך השליטה לא התבטאה בתוצאה, עד שבדקה ה-61 בעט הקשר האחורי קאסמירו בעיטה מרחוק שהוסטה ממסלולה והכניעה שוב את בופון. מכאן ואילך הייתה השליטה של ריאל במשחק אבסולוטית, והמשחק היה נראה במעמד צד אחד בלבד.

שלוש דקות לאחר מכן, בדקה ה-64, השלים רונאלדו צמד לאחר בישול של הקשר הקרואטי לוקה מודריץ' מכדור שנראה היה כי הוא כבר אבוד.

בדקה ה-84 הורחק שחקנה של יובנטוס חואן קוואדראדו בכרטיס צהוב שני לאחר עבירה על קפטן ריאל מדריד, הבלם סרחיו ראמוס, והיא נותרה בעשרה שחקנים.

בדקה ה-90 כבש החלוץ הצעיר מרקו אסנסיו את השער האחרון במשחק, לאחר שנכנס כמחליף 8 דקות קודם לכן.

הרכבי המשחק

יובנטוס: שוער 1 ג'אנלואיג'י בופון (קפטן)מגן ימני 23  דני אלבסבלם 15אנדראה ברצאלי בלם 19 לאונרדו בונוצ'יבלם3ג'ורג'ו קיילינימגן שמאלי13אלכס סנדרו קשר 5 מירלם פיאניץ'  קשר 6סאמי ח'דירהחלוץ שמאלי 9 גונסאלו היגוואיןחלוץ מרכזי 21 פאולו דיבאלה  חלוץ ימני 17 מריו מנדז'וקיץ' מחליפים:שוער 35נטובלם 4  אל-מהדי בן עטיהמגן 26 סטפן ליכטשטיינרקישור 8  קלאודיו מרקיזיו קישור 18 מריו למינה קישור 22קוואדוו אסמואההתקפה 7 חואן קוואדראדו  מאמן:מסימיליאנו אלגריריאל מדריד: שוער 1 קיילור נבאסמגן ימני 15  דניאל קרבחאל בלם 4סרחיו ראמוס (קפטן) בלם 5 רפאל וראןמגן שמאלי 12מרסלוקשר אחורי 14קאסמירו קשר שמאלי 22 לוקה מודריץ'קשר ימני 8 טוני קרוס  חלוץ ימני 11איסקו חלוץ_מרכזי 9כרים בנזמה חלוץ_שמאלי 7 כריסטיאנו רונאלדו  מחליפים:שוער 13קיקו קאסייההגנה 6נאצ'ו פרננדסהגנה 23 דנילוקישור 16מתאו קובאצ'יץ'התקפה 20מרקו אסנסיו  התקפה 11 גארת' בייל התקפה 21אלברו מוראטה מאמן:זינדין זידאן
השחקן המצטיין מטעם אופ"א:
  כריסטיאנו רונאלדו (ריאל מדריד)

שופט:
 פליקס בריך

עוזרי השופט:
 מארק ברוש
 סטפן לופ
שופט רביעי:
  מילוארד מאז'ץ'
 סטטיסטיקות 

 יובנטוס ריאל מדרידשערים  1  4בעיטות לשער  11  18בעיטות למסגרת  4  5 החזקת כדור  46  54 קרנות  1  1 עבירות  23  18 נבדלים  3  1 כרטיסים צהובים  5  4 כרטיסים אדומים  1  0

מנוסת הבהלה בטורינו
במהלך שידור המשחק בפיאצה סן קרלו שבטורינו, התרחשה מנוסת בהלה שהביאה למותם של שלושה ופציעתם של מעל 1,600 אחרים.
 קישורים חיצוניים 

 באתר אופ"א

הערות שוליים

2017
קטגוריה:תחרויות כדורגל ב-2017
קטגוריה:יובנטוס
קטגוריה:ריאל מדריד
קטגוריה:הממלכה המאוחדת: תחרויות כדורגל
קטגוריה:קארדיף: ספורט
קטגוריה:2017 בממלכה המאוחדת